PolyAgent/wiki_georgian_en_parallel_20231101 huggingface dataset:
ჰელენ ბრუკ ტაუსიგი

ჰელენ ბრუკ ტაუსიგი (დ. 24 მაისი, 1898, კემბრიჯი, მასაჩუსეტში, ამერიკის შეერთებული შტატები, — გ. 20 მაისი, 1986, კენეტ-სქვერი, პენსილვანია, აშშ) — ამერიკელი ექიმი, თანამედროვე ბავშვთა კარდიოლოგიის ერთ-ერთი ფუძემდებელი. მნიშვნელოვანი წვლილი შეიტანა გულის თანდაყოლილი მანკის, ფალოს ტეტრადის მკურნალობის პირველი წარმატებული მეთოდის შემუშავებაში.
ბიოგრაფია
ჰელენ ტაუსიგი დაიბადა მასაჩუსეტსის შტატში 1898 წელს. მამა იყო ცნობილი ეკონომისტი, ჰარვარდის უნივერსიტეტის პროფესორი ფრენკ ტაუსიგი, დედა — რედკლიფის კოლეჯის (ჰარვარდის დანაყოფი) პირველი ქალი სტუდენტი. ბავშვობაში გამოუვლინდა დისლექსია; კითხვას რთულად, მამის დახმარებით დაეუფლა. 11 წლის ასაკში ტუბერკულოზით გარდაეცვალა დედა. მიუხედავად ამ სიძნელეებისა, სწავლობდა რედკლიფის კოლეჯში, შემდეგ კი — ბერკლის კალიფორნიის უნივერსიტეტში, რომელიც 1921 წელს დაამთავრა. მიზნად ჰქონდა მედიცინის შესწავლა ჰარდვარდში, თუმცა უარი უთხრეს, რადგან იმ დროს ამ უნივერსიტეტში აკადემიური ხარისხის დასაუფლებლად ქალებს არ იღებდნენ. სწავლა განაგრძო ბოსტონის უნივერსიტეტის მედიცინის სკოლაში (1922-1924), 1927 წელს კი დაამთავრა ჯონს ჰოპკინზის უნივერსიტეტის მედიცინის სკოლა.
ტაუსიგის კარიერაზე დიდი გავლენა მოახდინეს კანადელმა პათომორფოლოგმა მოდ ებოტმა და ამერიკელმა პედიატრმა ედვარდს პარკმა. ებოტის კვლევებმა გულის თანდაყოლილი დაავადებების შესახებ შთააგონა ტაუსიგი განეგრძო ამ მიმართულებით მუშაობა. 1930 წელს ის პარკმა ჰოპკინზის ჰარიეტ ლეინის ბავშვთა კლინიკის დირექტორად დანიშნა. ტაუსიგის კარიერულ წინსვლასთან ერთად მისი პირადი პრობლემები მატულობდა. 40 წლისაც არ იყო, რომ სმენის მნიშვნელოვანი დაქვეითება განუვითარდა. ამ ნაკლის კომპენსირების მიზნით ისწავლა ტუჩების მოძრაობით ნათქვამის ამოკითხვა და შეიმუშავა ადამიანის გულისცემის ხელით შეფასების ინოვაციური მეთოდი. ამ გზით მან შენიშნა გულის მანკით დაბადებულ ციანოზურ ახალშობილებში გულისცემის თავისებურებანი. ტაუსიგმა დაადგინა, რომ ამ პრობლემის ძირი ფილტვებიდან გულში ჟანგბადით მდიდარი სისხლის მიდინების მოშლა იყო და გამოთქვა აზრი, რომ ხელოვნური არტერიული გზის ანუ შუნტის შექმნა ამგვარ მდგომარეობას შეამსუბუქებდა. მან ეს აზრი ჰოპკინზის ქირურგიული დეპარტამენტის ხელმძღვანელს, ალფრედ ბლალოკს გაუზიარა. მათ ერთად შექმნეს შუნტირების მეთოდი, რომელიც ბლალოკ-ტაუსიგის შუნტის სახელითაა ცნობილი. 1944 წლის 29 ნოემბერს ამერიკელი ახალშობილი ეილინ საქსტონი გახდა პირველი პაციენტი მანამდე უკურნებელ სენად მიჩნეული ფალოს ტეტრადით, რომელსაც წარმატებით ჩაუტარდა ბლალოკ-ტაუსიგის ოპერაცია. შემდგომში ამ მეთოდის დახვეწაში წვლილი შეიტანა ამერიკელმა ლაბორატორიის ტექნიკოსმა ვივიენ ტომასმაც.
ტაუსიგს გამოქვეყნებული ჰქონდა მრავალი სამეცნიერო ნაშრომი, მათ შორის ცნობილი წიგნი „გულის თანდაყოლილი მანკები“ (Congenital Malformations of the Heart, 1947). მიღებული ჰქონდა არაერთი ჯილდო, მათ შორის, აშშ პრეზიდენტის თავისუფლების მედალი (1964). 1965 წელს ის აირჩიეს ამერიკის გულის ასოციაციის პირველ ქალ პრეზიდენტად. ტაუსიგმა ასევე ხელი შეუწყო პრეპარატ ტალიდომიდის გვერდითი ეფექტების გამოვლენას და მედიკამენტის გამოყენების აკრძალვას. მისმა იდეებმა დიდი გავლენა იქონია კარდიოლოგიის შემდგომ განვითარებაზე. ტაუსიგი 1987 წელს, 87 წლის ასაკში გარდაიცვალა ავტოსაგზაო შემთხვევის შედეგად.
სქოლიო
დაბადებული 1898
დაბადებული 24 მაისი
გარდაცვლილი 1986
გარდაცვლილი 20 მაისი
ამერიკელი ექიმები
სალანგანი

სალანგანი (Callocalia), ფრინველთა გვარი ნამგალასნაირთა რიგისა. აერთიანებს 10 სახეობას. გავრცელებულია სამხრეთ-აღმოსავლეთ აზიაში, ჩრდილოეთ ავსტრალიაში, წყნარი და ინდოეთის ოკეანეების კუნძულებზე. მობინადრე ფრინველებია (ჩინეთში 2 სახეობა გადამფრენია). ბუდობენ კლდეებზე, ნაგებობებზე, ბნელ გამოქვაბულებშიც (აქ მცხოვრები ფორმები ორიენტირებენ ექოლოკაციის მეშვეობით). ბუდეს იკეთებენ ან მთლიანად ნერწყვისაგან, რომელიც ჰაერზე დედდება (სარეწაო პროდუქცია, ფართოდ იყენებენ ჩინურ სამზარეულოში), ან ნერწყვით შეწებებული მცენარეული მასალისა და ბუმბულისაგან. ბუდობენ კოლონიებად. თითოეული დებს 1-2 კვერცხს. იკვებებიან მწერებით.
ლიტერატურა
ჟორდანია რ., ქსე, ტ. 8, გვ. 687, თბ., 1984
ნამგალასნაირნი
პაკლონის რაიონი

პაკლონის რაიონი — რაიონი პერუში, ანკაშის რეგიონის ბოლონესის პროვინციაში. მდებარეობს ზღვის დონიდან 3.292 მეტრზე. 2007 წლის მონაცემებით, მოსახლეობა 1 522 ადამიანს შეადგენდა, სიმჭიდროვე 7.18 ადამიანი კმ²-ზე. ფართობი 211.98 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
ანკაშის რეგიონის რაიონები
ბოლონესის პროვინციის რაიონები
Status quo ante bellum

Status quo ante bellum — ლათინური გამოთქმა, რომელიც ითარგმნება როგორც „ომის დაწყების წინ არსებული მდგომარეობა“. ტერმინი თავდაპირველად გამოიყენებოდა ხელშეკრულებებში მტრის ჯარების გაყვანისა და ომამდელი ვითარების აღსადგენად. ამ ფრაზის გამოყენება გულისმობს იმას, რომ არც ერთი მხარე არ მოიპოვებს ან კარგავს რაიმე ტერიტორიულ, ეკონომიკურ ან პოლიტიკურ უფლებებს. საწინააღმდეგოა ტერმინი uti possidetis, რომელიც აღნიშნავს იმას რომ თითოეული მხარე ინარჩუნებს ნებისმიერ ტერიტორიას და სხვა ქონებას, რომელსაც ომის შეწყვეტის მომენტში აკონტროლებს.
სქოლიო
ლათინური ტერმინები და ფრაზები
ბამიანის პროვინცია

ბამიანის პროვინცია
ბამიანი (დარი (ენა) بامیان Bāmiyān, პუშტუ باميان‎) — პროვინცია ავღანეთში. განლაგებულია ქვეყნის ცენტრალურ ნაწილში. დასავლეთით მას ესაზღვრება ღურის პროვინცია, ჩრდილო–დასავლეთით — სარიპულის პროვინცია, ჩრდილოეთით — სამანგანის პროვინცია, ჩრდილო–აღმოსავლეთით — ბაღლანის პროვინცია, აღმოსავლეთით — ფარვანის პროვინცია, სამხრეთ–აღმოსავლეთით — მაიდან-ვარდაკის პროვინცია, სამხრეთით — დაიკუნდის პროვინცია და ღაზნის პროვინცია.
ადმინისტრაციული დაყოფა
ბამიანის პროვინციის ძირითადი მოასახლეობა ჰაზარელებია. იგი დაყოფილია შვიდ რაიონად. ესენია:
ბამიანი
ვარასი
კაჰმარდი
პანჯაბი
საიგანი
შიბარი
იაკაულანგი
დასახლებული ქალაქები წარმოადგენს პატარა და უმნიშვნელო პროვინციულ ქალაქებს. ესენია:
დაროში
დოდარი
კაგორი
ლაჰკი
პაინ-ბაჟი
რავი-სანგი
ღირსშესანიშნაობები
პროვინციის ძირითად ღირსშესანიშნაობას წარმოადგენს ბამიანის ბუდას ქანდაკებები, რომელიც მოწმობს, რომ ისლამის გავრცელებამდე ეს მხარე ბუდიზმის ცენტრს წარმოადგენდა.
პროვინციაში მდებარეობს ქვეყნის პირველი ეროვნული პარკი — ბანდე–ამირი, რომელიც ცნობილია ჰინდი ყუშის მთიანეთის კლდეებზე განლაგებული თავისი ფირუზის ტბებით. აქვე მდებარეობს მეორე მნიშვნელოვანი ეროვნული პარკი აჯარ ვალი.
რესურსები ინტერნეტში
ბამიანი. ავღანეთი
ბამიანის განვითარება
ავღანეთის საინფორმაციო სამსახური. ბამიანი
ტურიზმი ბამიანში
ბუდას გიგანტური ქანდაკებები
ბამიანი. ენციკლოპედია „ირანიკაში“
სად ოცნებობენ ავღანეთში
სქოლიო
ავღანეთის პროვინციები
ჩრდილოეთის გვირგვინის თანავარსკვლავედი

ჩრდილოეთის გვირგვინის თანავარსკვლავედი — ცის ჩრდილოეთ ნახევარსფეროს თანავარსკვლავედი. მასში ყველაზე ბრწყინვალე ვარსკვლავი, 2,2 ვიზუალური ვარსკვლავიერი სიდიდისაა. დაკვირვებებისათვის ყველაზე უკეთესი პირობები მაისშია. მოჩანს საქართველოდანაც.
ლიტერატურა
რესურსები ინტერნეტში
Star Tales -Octans
თანავარსკვლავედები
ჩრდილოეთ ნახევარსფეროს თანავარსკვლავედები
ბლინკი

ბლინკი (კლარის ფერგიუსონი) (ინგ. Blink) — გამოგონილი პერსონაჟი, Marvel Comics-ის სუპერგმირი, რომელიც იქს-ადამიანების სერიებიდანაა ცნობილი. ის შექმნილია სკოტ ლობდელისა და ჯო მადურეირას მიერ და პირველად გამოჩნდა კომიქსში Uncanny X-Men #317 (1994).
ფალანქსის შეთანხმების არც თუ პოპულარული პერსონაჟი, ბლინკი, აპოკალიფსის ეპოქის ალტერნატიულ რეალობაში კომიქსის წიგნის სუპერგმირად გარდაიქმნა. მას შემდგომ კი, რაც იგი განდევნილების წევრი გახდა, მისი პოპულარობა ერთიორად გაიზარდა.
2014 წელს ბლინკი გამოჩნდა ფილმში იქს-ადამიანები: მომავალი წარსულის დღეები, რომელშიც მას მსახიობი ფან ბინბინი ასახიერებს.
ბიოგრაფია
1994 წლის კომიქსების პერსონაჟები
Marvel Comics-ის სუპერგმირები
Solenopsis privata

Solenopsis privata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
Lasioglossum sexsetum

Lasioglossum sexsetum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
იხილეთ აგრეთვე
Lasioglossum-ის სახეობების სია
სქოლიო
sexsetum
ვალერი ბრიუსოვი

ვალერი ბრიუსოვი (დ. 13 დეკემბერი [ძვ. სტ. 1 დეკემბერი], 1873, მოსკოვი — გ. 9 ოქტომბერი, 1924, იქვე) — რუსი პოეტი და კრიტიკოსი, რუსული სიმბოლისტური მოძრაობის დამაარსებელი.
ბიოგრაფია და კარიერა
ბრიუსოვი დაიბადა მოსკოვში შეძლებული ვაჭრის ოჯახში და ადრეული ასაკიდანვე მოქცა ედგარ ალან პოს, შარლ ბოდლერისა და იორის-კარლ ჰიუსმანსის გავლენის ქვეშ. ლიტერატურულ კარიერას მოსკოვის უნივერსიტეტის სტუდენტობიდანვე იწყებს 1890-იან წლებში პოლ ვერლენის, მორის მეტერლინკის, სტეფან მალარმესა და პოს ნაწარმოებების თარგმნით, საკუთარი ლექსების გამოქვეყნებასთან ერთად.
რუსეთში სიმბოლისტური მოძრაობის პოპულარიზაციის მიზნით ბრიუსოვი მრავალი ფსევდონიმით აქვეყნებს საკუთარი ნაშრომებს და მასვე ეკუთვნის ანთოლოგიური კრებულები ძირითადად საკუთარი ლექსებისა სამ ტომად სახელწოდებით „რუსი სიმბოლისტები“ (1894-1895). 1900-იანი წლებიდან ის უკვე გავლენიანი მწერალი და გვიანდელი რუსი სიმბოლისტებისთვის მნიშვნელოვანი ავტორიტეტი ხდება ხელოვნებასთან დაკავშირებულ ნებისმიერ საკითხში. 1904 წელს ბრიულოვი ხდება გავლენიანი ლიტერატურული ჟურნალის „ვესი“ (სასწორი) რედაქტორი, რაც კიდევ უფრო ამყარებს მის რეპუტაციას ლიტერატურულ სამყაროში. ის გააფრთებით ეწინააღმდეგებოდა გეორგი ჩულკოვისა და ვიაჩესლავ ივანოვის მცდელობებს სიმბოლისტთა მოძრაობა მისტიური ანარქიზმისკენ გადაეწონათ 1906-1908 წლებში.
ვალერი ბრიულოვს ასევე ეკუთვნის სამი სიმბოლიზმის გავლენის მეცნიერული ფანტასტიკის ჟანრის მოთხრობა. მათ შორის ალბათ ყველაზე მნიშვნელოვანია „სამხრეთის ჯვრის რესპუბლიკა“, რომელსაც განვითარებული ქალაქი ჰქონდა ანტარქტიკაში. დანარჩენ ორ მოთხრობაში მან კომპიუტერები და გარემოს გლობალური კატასტროფული ცვლილებები იწინასწარმეტყველა.
სქოლიო
რუსი მწერლები
სიმბოლისტი მწერლები
ფილატელისტები
დაბადებული 1873
გარდაცვლილი 1924
სათევზიის მღვიმე

სათევზიის მღვიმე — კარსტული მღვიმე სოფელ გელავერის (ხონის მუნიციპალიტეტი) მიდამოებში. გამომუშავებულია ქვედაცარცულ კირქვებში. მღვიმის ჯამური სიგრძე დაახლოებით 300 მ-ია. სათევზიის მღვიმე მდიდარია სტალაქტიტებით, სტალაგმიტებითა და ფარდებით. ფსკერი მოფენილია ლოდნარით. წყალდიდობის დროს მღვიმიდან მძლავრი ნაკადი გამოედინება.
ლიტერატურა
ხონის მუნიციპალიტეტის მღვიმეები
ხონის მუნიციპალიტეტი
Led Zeppelin Boxed Set

Led Zeppelin Boxed Set — ინგლისური მძიმე როკ-ჯგუფ ლედ ზეპელინის კომპილაცია, რომელშიც შეტანილი იქნა ვინილის გრამფირფიტებზე, კომპაქტ დისკებსა და აუდიოკასეტებზე წარმოდგენილი მათი სიმღერები. კომპილაციის შედგენა მოხდა 1990 წელს. შეფუთვას თან ახლავს 30 გვერდიანი ბუკლეტიც.
სიმღერების სია
ჩარტები
სერტიფიცირებები
რესურსები ინტერნეტში
Atlanticrecords.com
სქოლიო
1990 წლის კომპილაციური ალბომები
ლედ ზეპელინის კომპილაციური ალბომები
ალბომები ჯიმი პეიჯის პროდიუსერობით
რუსლანი და ლუდმილა

რუსლანი და ლუდმილა
„რუსლანი და ლუდმილა“ — ალექსანდრე პუშკინის პირველი პოემა, რომელიც დაწერილია რუსული ფოლკლორის ზღაპრული მოტივებით. ავტორმა იგი 1818-1820, ლიზეუმიდან გამოსვლისას დაწერა. ამ პოემაზე დაყრდნობით გლინკამ თავისი ერთ-ერთი ყევლაზე ცნობილი ოპერა დაწერა.
რესურსები ინტერნეტში
, ლესტერშირის სკოლის სიმფონიური ორკესტრი
მოკლე შინაარსი
Belcanto.Ru. ოპერის შექმნის ისტორია
სრული ლიბრეტო
გამოცემული 1820
ალექსანდრე პუშკინის ნაწარმოებები
ჰალუშჩინა-ჰრებლია

ჰალუშჩინა-ჰრებლია — სოფელი უკრაინაში. მდებარეობს პოლტავის ოლქის ნოვი-სანჟარის რაიონში. 2013 წელს სოფლის მოსახლეობა 436 კაცს შეადგენდა.
რესურსები ინტერნეტში
სოფლის ამინდი
ნოვი-სანჟარის რაიონის სოფლები
შვედეთის საერთაშორისო ლიბერალური ცენტრი

შვედეთის საერთაშორისო ლიბერალური ცენტრი, ასევე ცნობილი როგორც სილკი — შვედური პოლიტიკური ფონდი, რომლის მიზანი მსოფლიოში ლიბერალიზმის მხარდაჭერა და ხელშეწყობაა. ფონდი 1980 წელს დააარსა შვედეთის ლიბერალურმა სახალხო პარტიამ. ფონდის მთავარი ფასეულობებია ინდივიდუალური თავისუფლება და ლიბერალიზმი.
სილკი არის ასევე ევროპის ლიბერალური ფორუმის წევრი. საქართველოში სილკის პარტნიორი არის ევროპულ-ქართული ინსტიტუტი.
სქოლიო
შვედეთის პოლიტიკა
ლიბერალური ორგანიზაციები
Camponotus sedulus

Camponotus sedulus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ყირგიზული საბჭოთა ენციკლოპედია

ყირგიზული საბჭოთა ენციკლოპედია, ყსე (ყირგ. Кыргыз совет энциклопедиясы) — პირველი უნივერსალური ენციკლოპედია ყირგიზულ ენაზე. გამოიცა ბიშკეკში 1976-1980 წლებში 6 ტომად. გამომცემელია ყირგიზეთის საბჭოთა ენციკლოპედიის მთავარი რედაქცია. პირველი ტომის რედაქტორია ა. ტაბალდიევი, 2-6 ტომებისა ბ. ორუზბაევა. ეს ენციკლოპედია დაედო საფუძვლად 1982 წელს ყირგიზულ და რუსულ ენებზე გამოცემულ ერთტომეულს „ყირგიზეთის სსრ“.
ენციკლოპედია ანბანურადაა შედგენილი კირილიცაზე და ცოდნის თითქმის ყველა სფეროს მოიცავს ხსენებულ წლებში მეცნიერების განვითარების დონის მიხედვით. ყირგიზული ენციკლოპედია ფართოდ აშუქებს საბჭოთა ყირგიზეთის ეკონომიკურ და სოციალურ მიღწევებს, ვრცლადაა წარმოდგენილი მოკავშირე რესპუბლიკების ზოგადგეოგრაფიული, ისტორიული, პოლიტიკური და ეთნოგრაფიული სპექტრი.
სხვა საბჭოთა ენციკლოპედიები
იხილეთ აგრეთვე
ენციკლოპედიები ენების მიხედვით
რესურსები ინტერნეტში
ყირგიზული საბჭოთა ენციკლოპედია
ყირგიზული საბჭოთა ენციკლოპედია
სსრკ-ის ენციკლოპედიები
ენციკლოპედიები
Chicoana Department

Chicoana Department
Chicoana is a department located in Salta Province, in northwestern Argentina.
With an area of it is one of the smallest departments of the province. It borders to the north with the departments of Cerrillos, and Rosario de Lerma, to the east with Capital Department, to the south with La Viña and to the west with the departments of Cachi and San Carlos.
Towns and municipalities
Chicoana
El Carril
Escoipe
Viñaco
Calvimonte
Agua Negra
El Maray
El Nogalar
La Zanja
Pulares
San Fernando de Escoipe
San Martín
El moyar
Chivilme
Bella vista
Los Los
Peñaflor
Potrero de Díaz
References
External links
Departments of Salta Province website
Departments of Salta Province
Once You've Tasted Love

Once You've Tasted Love
Once Youve Tasted Love - ჯგუფ Take That-ის მესამე სინგლი. იგი შეტანილია მის პირველ სტუდიურ ალბომში Take That & Party. სინგლი გამოვიდა 1992 წელს.
მუსიკალური ვიდეო
სიმღერის მუსიკალური კლიპი დაბალბიუჯეტიანია. მასში ჯგუფი გადაღებულია ცეკვისას და სიმღერის დროს.
სიმღერების სია
ავსტრიული გამოცემა (PC45257)
Once You've Tasted Love (Aural Mix) - 8:12
Guess Who Tasted Love (Guess Who Mix) - 5:25
Once You've Tasted Love (რადიოს ვერსია) - 3:33
ბრიტანული 7" ვინილი (PB45257)
Once You've Tasted Love - 3:43
Guess Who Tasted Love - 5:25
ბრიტანული 7" ვინილი (PB45265)(შეზღუდული გამოცემა + კალენდარი)
Once You've Tasted Love - 3:43
Guess Who Tasted Love - 5:25
ბრიტანული 12" ვინილი(PT45258)(სურათიანი დისკი)
Once You've Tasted Love (Aural Mix) - 8:12
Guess Who Tasted Love (Guess Who Mix) - 5:25
Once You've Tasted Love (რადიოს ვერსია) - 3:33
აუდიოკასეტა(PK45257)
Once You've Tasted Love - 3:43
Guess Who Tasted Love - 5:25
1992 წლის სიმღერები
Take That-ის სიმღერები
ჩადი (ასკინოს რაიონი)

ჩადი (ასკინოს რაიონი)
ჩადი — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 32 ადამიანი. რაიონულ ცენტრ ასკინოდან დაშორებულია 20 კილომეტრით. უახლოესი რკინიგზის სადგურია კუედა, რომელიც დაშორებულია 44 კმ-ით.
რესურსები ინტერნეტში
Совет муниципальных образований Республики Башкортостан.
ასკინოს რაიონის სოფლები
ზურაბ ჩაჩუა

ზურაბ ჩაჩუა (დ. 26 ივლისი, 1927, თბილისი — გ. 18 დეკემბერი, 2005) — ქართველი ექიმი და მეცნიერი.
1951 წელს დაამთავრა თბილისის სახელმწიფო სამედიცინო ინსტიტუტის სანიტარული ჰიგიენის ფაკულტეტი.
1951–1955 წლებში იყო ყოფილი სამხრეთ ოსეთის საოლქო საავადმყოფოს განყოფილების ექიმი–ორდინატორი. 1955–1957 წლებში თბილისის ექიმთა და ხელოვნების ინსტიტუტის თერაპიის მე–2 კათედრის კლინიკური ორდინატორი. 1957–1959 წლებში საქართველოს სსრ სოცუზრუნველყოფის სამინისტროს რესპუბლიკური საექიმო–შრომის ექსპერტიზის კომისიის წევრი. 1959–1962 წლებში თბილისის ექიმთა დახელოვნების ინსტიტუტის მე–2 კათედრის ასპირანტი. 1970–1979 წლებში თბილისის ექიმთა და ხელოვნების ინსტიტუტის კლინიკური საავადმყოფოს თერაპიული განყოფილების გამგე. 1982–1986 წელს ამავე ინსტიტუტის თერაპია–პულმონოლოგიის კათედრის დოცენტი. 1986 წლიდან თბილისის ექიმთა დიპლომისშემდგომი სამედიცინო აკადემიის სამედიცინო–სოციალური ექსპერტიზის კურსის ხელმძღვანელია. არის 28-მდე სამეცნიერო ნაშრომის ავტორი, გამოქვეყნებული აქვს მონოგრაფიები. ეწევა სამეცნიერო–პრაქტიკულ ხელმძღვანელობას საქართველოს სოც. უზრუნველყოფის სამინისტროს შრომისუნარიანობის აღდგენისა და ექსპერტიზის რესპუბლიკურ კლინიკაში. თერაპევტი, მედიცინის მეცნიერებათა კანდიდატი, დოცენტი, მოჭადრაკე. 2014 წლიდან თბილისში არსებობს ზურაბ ჩაჩუას სახელობის ქუჩა.
საკანდიდატო დისერტაციის თემა — „ერითროპეტინები და პერიფერიული სისხლი კუჭსა და 12-გოჯა ნაწლავის წყლულოვანი დაავადებისა და ქრონიკული გასტრიტების დროს“, დაიცვა 1970 წელს.
ლიტერატურა
ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 321
რესურსები ინტერნეტში
დაბადებული 26 ივლისი
დაბადებული 1927
გარდაცვლილი 18 დეკემბერი
გარდაცვლილი 2005
ქართველი ექიმები
ჰაჯიმამადობა

ჰაჯიმამადობა — სოფელი აზერბაიჯანში, ხაჩმაზის რაიონში.
რესურსები ინტერნეტში
ხაჩმაზის რაიონის სოფლები
ტომინა-ბალკა

ტომინა-ბალკა — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 1145 კაცს შეადგენდა.
რესურსები ინტერნეტში
სოფლის ამინდი
ხერსონის რაიონის სოფლები
1616

1616
მოვლენები
შაჰ-აბასმა ილაშქრა საქართველოში
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
23 აპრილი : უილიამ შექსპირი — ინგლისელი მწერალი (დ. 1564)
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ჭივჭავი (გვარი)

ჭივჭავი (გვარი)
ჭივჭავი — ფრინველთა გვარი მთიულასებრთა ოჯახისა. ცნობილია 20 სახეობა, რომელთა უმრავლესობა დასავლეთ ნახევარსფეროშია გავრცელებული, ევრაზიაში მხოლოდ ორი სახეობა გვხვდება — ჭივჭავი (S. spinus) და ტიბეტური ჭივჭავი (S. thibetanus).
ყველა ეს სახეობა ძველი კლასიფიკაციით შედიოდა Carduelis გვარში. მოგვიანებით, ბირთვული და მიტოქონდრიული დნმ-ის თანმიმდევრობაზე ჩატარებული ფილოგენეტიკური კვლევების მიხედვით, ისინი გამოიყვნენ ცალკე გვარში. ტიბეტური ჭივჭავი ადრე კანარის ჩიტების გვარში იყო გაერთიანებული.
ლათინური სახელი Spinus პირველად გერმანელმა ნატურალისტმა კარლ ლუდვიგ კოხმა შემოიტანა 1816 წელს.
სქოლიო
მთიულასებრნი
ფთორომეთილიდინი

ფთორომეთილიდინი — არასტაბილური რადიკალი. შედგება ძლიერ აქტიური ნახშირბადის და ფთორის ატომებისგან. მისი ქიმიური ფორმულაა CF.. ნახშირბადი ერთი ბმით უკავშირდება ფთორს; კიდევ გააჩნია ერთი ელექტრონული წყვილი და ერთი გაუწყვილებელი ელექტრონი.
სქოლიო
ორგანული ნაერთები
თავისუფალი რადიკალები
Zilog Z80

Zilog Z80 — 8 ბიტიანი მიკროპროცესორი, შექმნილი კომპანია Zilog-ის მიერ 1976 წელს. მისი შექმნის იდეა ჯერ კიდევ 1974 წელს Zilog-ის დამფუძნებელს, ფედერიკო ფაჯინის გაუჩნდა. ის ფართოდ გამოიყენებოდა პერსონალურ კომპიუტერებსა და სამხედრო სისტემებში. 1970-იან და 1980-იანი წლების შუა პერიოდში Z80 6502-თან ერთად დომინირებდა სახლის კომპიუტერებში. Z80 და მისი მემკვიდრეები წარმოადგენენ ერთ-ერთ ყველაზე გავრცელებულ მიკროპროცესორების ოჯახს. Zilog-ის ლიცენზიის საფუძველზე, სხვადასხვა კომპანიები აწარმოებდნენ Z80-ის ანალოგებს, რომელთა შორისაც იყვნენ: Mostek, SGS, NEC, Sharp, Toshiba, National Semiconductor, Hitachi და სხვები. ზოგიერთი კომპანია, ძირითადად ევროპაში, აწარმოებდა Z80-ის ანალოგებს, თუმცა არ გააჩნდა ოფიციალური ლიცენზია.
რესურსები ინტერნეტში
Zilog Z80-ის ხაზი
Z80-ის ხაზის ოფიციალური მხარდამჭერი საიტი
სქოლიო
Zilog-ის მიკროპროცესორები
Z80
Sharp Corporation-ის პროდუქტები
NEC-ის მიკროპროცესორები
ბალიქქიოი (ხოფის რაიონი)

ბალიქქიოი (ხოფის რაიონი)
ბალიქქიოი — სოფელი ხოფის რაიონში, ართვინის პროვინცია, თურქეთი. სოფლის მოსახლეობა 2021 წლის მონაცემებით 200 ადამიანია.
სოფლის ძველი ისტორიული, ქართული სახელწოდებაა ზენდიდი.
სქოლიო
ხოფის რაიონის სოფლები
კლარნეტი

კლარნეტი („მკაფიო ბგერა“) — მუსიკალური საკრავი. მიეკუთვნება ხის სასულე საკრავთა ოჯახს. წარმოიშვა სალამურისაგან. თანამედროვე კლარნატს შავი ეკალმუხისაგან, აბაჭონის ხის ან ებონიტისაგან ამზადებენ. საკრავის ზემო ნაწილში ნისკარტისებური, ირიბად თავწაჭრილი სატუჩეა (მუნდშტუკი), რომელზეც მიმაგრებული ლერწმის თხელფირფიტა მთლიანად ხურავს ჰაერის ჩასაბერ ხვრელს. სატუჩეს ეკვრის პატარა კასრი. კლარნეტის ტანზე მოთავსებულია ყველა სახმო და სათითური. საკრავი თავდება ყელმილით. დიაპაზონია მცირე ოქტავის მი-დან მე-3 ოქტავის სოლ-ამდე, კლარნეტის ნაირსახეობებია: ალტის ანუ ტენორის კლარნეტი (ბასეტჰორნი), ბას-კლარნეტი, კონტრაბასკლარნეტი.
ლიტერატურა
სქოლიო
ჩასაბერი საკრავები
ომარ ცაავა

ომარ ცაავა (დ. 1935, თბილისი) — ქართველი ინჟინერი.
ბიოგრაფია
1958 წელს დაამთავრა საქართველოს პოლიტექნიკური ინსტიტუტის სამთო ფაკულტეტი.
1958-1969 წლებში მუშაობდა საქართველოს ვაჭრობის სამინისტროს სამშენებლო სამმართველოში ოსტატად, სამუშაოთა მწარმოებლად, მთავარ ინჟინრად. 1969-1972 წლებში იყო საქართველოს სასოფლო მშენებლობის სამინისტროს N1 სამშენებლო ტრესტის საწარმოო-ტექნოლოგიური კომპლექტაციის სამმართველოს უფროსი. 1972-1994 წლებში სსრკ ელექტროტექნიკური მრეწველობის სამინისტროს სამშენებლო-სამონტაჟო ტრესტ „საქელექტრომონტაჟრემმშენის“ მმართველი. ხელმძღვანელობდა ზესტაფონის სადენებისა და ქუთაისის ელექტრომექანიკური ქარხნების, თბილისის „იზოლიტის“, „ელმავალმშენებლის“, „ელექტროაპარატის“, „მიკროძრავას“ ქარხნების სამონტაჟო და გამშვებ-გასამართ სამუშაოებს. მიღებული აქვს სახელმწიფო ჯილდოები.
ლიტერატურა
საქართველოს არქიტექტორთა და მშენებელთა ენციკლოპედია, თბ., 2017, გვ. 659
რესურსები ინტერნეტში
დაბადებული 1935
თბილისში დაბადებულები
ქართველი ინჟინრები
საქართველოს პოლიტექნიკური ინსტიტუტის კურსდამთავრებულები
Pueyo de Santa Cruz

Pueyo de Santa Cruz is a municipality located in the province of Huesca, Aragon, Spain. According to the 2004 census (INE), the municipality has a population of 330 inhabitants.
References
Municipalities in the Province of Huesca
ბუღდაშენი

ბუღდაშენი ― მდინარე საქართველოში, ნინოწმინდის მუნიციპალიტეტში, მდინარე ფარავნის მარცხენა შენაკადი. გამოედინება ბუღდაშენის ტბის ჩრდილო-დასავლეთიდან და უერთდება მდინარე ფარავანს სოფელ ოროჯოლარის მიდამოებში. მდინარის აუზის ფართობია 236 კმ², წყლის საშუალო ნაკადი 1520 ლ/წ, ჩამონადენის მოდული 6,35 ლ/წმ.
სქოლიო
სამცხე-ჯავახეთის მხარის მდინარეები
ფარავნის შენაკადები
ასუაის პროვინცია

ასუაის პროვინცია
ასუაი – პროვინცია ეკვადორში, მდებარეობს ქვეყნის სამხრეთ-ცენტრალურ ნაწილში, ანდების მთებში. დაარსდა 1824 წლის 25 ივნისს. ფართობი 8,639 კმ². დედაქალაქი – კუენკა. პროვინცია დაყოფილი 15 კანტონად.
იხილეთ აგრეთვე
ეკვადორის პროვინციები
რესურსები ინტერნეტში
Provincial Prefecture's Official Page
Ubicacuenca.com - Map - Complete Guide of Azuay, Ecuador
Sitio web de Cuenca, el Azuay y el Austro Ecuatoriano
Provincias del Ecuador
ეკვადორის პროვინციები
მიხეილ მუჯრიშვილი

მიხეილ მუჯრიშვილი
მიხეილ მუჯირიშვილი (დ. 30 აპრილი, 1984) — ქართველი ფეხბურთელი, გორის „დილას“ მეკარე.
ტიტულები
საქართველოს თასის ფინალისტი: 2014/2015
საქართველოს სუპერთასის ფინალისტი: 2015/2016
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 1984
ქართველი ფეხბურთელები
მარტვილის მერანის ფეხბურთელები
სამტრედიის ფეხბურთელები
გორის დილას ფეხბურთელები
დაბადებული 30 აპრილი
ეროვნული ლიგის ფეხბურთელები